Mann dømt for voldtekt av stedatter
Jenta valgte å beholde barnet og DNA-tester viser at stefaren er barnets far, ifølge NRK. Mannen bodde sammen med jenta og hennes mor i Telemark da overgrepet skjedde. Han er også dømt til å betale jenta 300.000 kroner i erstatning. Ifølge dommen er det få saker i norsk rettspraksis som det er mulig å sammenligne saken med. Tingretten har lagt stor vekt på traumene jenta har blitt påført som følge av hendelsen. – Traumer som oppstår i etterkant av dette kan til en viss grad sammenlignes med kjente traumer som oppstår etter voldtekter som brukes som våpen i konflikter, heter det i kjennelsen. Jenta har forklart at voldtekten skjedde da hun og stefaren var alene hjemme. Han brukte ifølge dommen makt for å utføre samleie mot hennes vilje. Mannen har hele tiden nektet straffskyld og sier han utførte samleiet i den tro at jenta var hans samboer – jentas mor.
En mann er i Telemark tingrett dømt til seks års fengsel for å ha voldtatt sin stedatter. Jenta var under 16 år og ble gravid som følge av voldtekten.